Verviers
<s>Verviers (valonski: Vervi) je grad i općina od 55,159 stanovnika na istoku Belgije u valonskoj Provinciji Liège.</s><s>On je i administrativni centar Arondismana Verviers.</s>

<s>Geografske karakteristike</s>

<s>Verviers se prostire duž rijeke Vesdre, udaljen svega 36 km zapadno od njemačkog Aachena i 29 km od Liègea.</s>

<s>Victor Hugo koji je obožavao Verviers, napisao je: Verviers je grad kog oplakuje Vesdre, rijeka koja formira najljepšu dolinu na svijetu.</s>

<s>Historija</s>

<s>Mjesto je prvi put dokumentirano pod orginalnim valonskim imenom Vervi, koje je u 12. vijeku promjenjeno u francuski - Vervier, kasnije mu je dodan i s.</s>

<s>Verviers je još od srednjeg vijeka kad je bio domena Kneževine-biskupije Liège postao 
poznat po kvaliteti svojih tkanina.</s><s>Tokom 16. vijeka toliko je narastao da mu je knez-biskup 1651 dodjelio status grada.</s>

<s>Za razvoj grada presudan je bio dolazak Engleza Williama Cockerilla 1799. u Verviers, on je u firmi Simonis i Biolley, konstruirao prve mašine za češljanje i predenje vune na kontinentu.</s><s>Nakon tog je Verviers izrastao u najvažniji centar tekstilne industrije za proizvodnju vunenih tkanina, dok je Gent ostao najvažniji za proizvodnju svilenih tkanina.</s>

<s>Nakon završetka Prvog svjetskog rata, Verviers se natjecao sa engleskim Bradfordom za titulu svjetske prijestolnice vunenih tkanina.</s>

<s>Nakon 1950-ih tvornice tekstilne industrije počele su jedna za drugom bankrotirati, od te deindustrijalizacije se grad do danas nije oporavio.</s>

<s>Pobratimski gradovi</s>

<s>Verviers ima ugovore o prijateljstvu sa slijedećim gradovima;
  Roubaix, Francuska
  Bradford, Ujedinjeno Kraljevstvo
  Mönchengladbach, Njemačka 
  Arles, Francuska
  La Motte Chalancon, Francuska</s>

<s>Izvori</s>

<s>Vanjske veze</s>

<s>Verviers (službene stranice)</s>

<s>Gradovi u Belgiji
Valonija</s>

